KOMISIJOS REGLAMENTAS (EB) Nr. 2155/2001
2001 m. lapkričio 5 d.
iš dalies keičiantis Reglamentą (EB) Nr. 690/2001 dėl specialių rinkos paramos priemonių galvijienos sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo([1]) su paskutiniais pakeitimas, padarytais Reglamentu (EB) Nr. 1512/2001([2]), ypač į jo 38 straipsnio 2 dalį,
kadangi:
(1) 2001 m. balandžio 3 d. Komisijos reglamento (EB) Nr. 690/2001 dėl specialių rinkos paramos priemonių galvijienos sektoriuje([3]) su pakeitimais, padarytais Reglamentu (EB) Nr. 1648/2001([4]), 5 straipsnio 3 dalimi nustatoma, kad paraiškų konkursą laimėjusiam dalyviui mokama kaina koreguojama, jeigu superkamos skerdenos skiriasi nuo klasifikacijos klasės O. Belgijoje labai didelė karvių mėsos gamybos dalis skirstoma į E ir S klases. Tačiau remiantis, viena vertus, dabartinėmis tokių gyvulių rinkos kainomis ir, kita vertus, reglamente nustatytu koregavimo koeficientu, pagal šią schemą tomis dviem klasėmis klasifikuojamos skerdenos nepriimamos. Todėl siekiant pagerinti paramos priemonės veiksmingumą IV priede S ir E klasėms nustatytą koeficientą reikėtų padidinti iki lygio, kuris geriau atspindėtų rinkos tikrovę.
(2) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 690/2001 IV priedo 1 išnaša S ir E klasėms nustatytas koeficientas "1,65" pakeičiamas į "1,87".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas paraiškų 2001 m. lapkričio 12 d. konkurso ir paskesnių konkursų tvarka superkamiems kiekiams.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. lapkričio 5 d.